Такія змены звязаныя з жаданнем каманды фотастудыі паспрыяць пашырэнню выкарыстання беларускай мовы ў дзелавым асяродку нашай краіны. Весці бізнес і будаваць адносіны з кліентамі па-беларуску — рэальна. Беларуская мова можа быць жывой, цікавай і крутой! Таксама сваім прыкладам фотастудыя хоча паказаць, што карыстацца роднай мовай не так складана, як думае большасць нашых суайчыннікаў. Каманда FORWARD спадзяецца знайсці падтрымку і ўзаемапаразуменне са старымі і новымі кліентамі фотастудыі.